נסים לוי (קולנוען)

נסים לוי (12 בינואר 1943 – 3 באוקטובר 2024) היה מפיק ובמאי קולנוע וטלוויזיה ושחקן ישראלי.

ביוגרפיה
נסים לוי נולד בבולגריה, בעיצומה של מלחמת העולם השנייה ושואת יהודי בולגריה לראובן וויקי-ויקטוריה (שם נעוריה כהן) לוי. הוא עלה עם הוריו לישראל בהיותו בן חמש, ב-1948, בזמן מלחמת העצמאות. גדל בשכונת תל ברוך, תל אביב. לוי למד בתיכון חדש, תל אביב, ואחר-כך ספרות והיסטוריה באוניברסיטת תל אביב. עסק בהוראת היסטוריה וספרות עברית בכפר הירוק (1965–1968).

לוי למד בסמינר למקצועות הסרטים של דוד גרינברג. ב-1969 עבר לעבוד בטלוויזיה הישראלית כמפיק בפועל של תוכנית הבידור "אולפן עגול" בכיכובו של רלף ענבר. ב-1971 עבר לעבוד כמנהל מחלקת הפקות באולפני הרצליה עד לשנת 1973, אז נהפך לפרילאנסר בתעשיית הקולנוע והטלוויזיה.

במהלך שנות ה-70 עבד בעיקר עם הפקות זרות ומעט בסרטים ישראלים.
בין היתר, היה מנהל ההפקה בסרט הישראלי "הבית ברחוב שלוש" (1973), בבימויו של משה מזרחי, שהיה מועמד לפרס אוסקר לסרט הבין-לאומי הטוב ביותר.

שימש כעוזר במאי ראשון בסדרת הטלוויזיה האיטלקית/אנגלית "Moses the Lawgiver" שצולמה בישראל ובמרוקו בשנים 1973–1974, בבימויו של ג'יאנפרנקו דה-בוזיו  ובכיכובו של ברט לנקסטר.
שימש כעוזר במאי בשני סרטים אמריקאיים שצולמו בישראל: האחד הוא "רוזבד"  (1975), אחד מסרטיו האחרונים של אוטו פרמינגר, בכיכובם של פיטר או'טול וריצ'רד אטנבורו וגם שיחק בסרט בתפקיד קטן. השני הוא "Circle of Iron"  (1978), סרט עלילתי על הפילוסופיה של הקונג פו, המבוסס על סיפור של ברוס לי וג'יימס קובורן, שדייוויד קאראדין רכש את הזכויות שלו וכיכב בו.

ב-1976 שימש לוי כמפיק שותף בסרטו של יצחק (צפל) ישורון "ג'וקר", בכיכובו של יהורם גאון. ב-1977 שימש כמפיק בפועל בהפקה הזרה הראשונה של יורם גלובוס ומנחם גולן, "Kid Vengeance"  (1976), בכיכובו של לי ואן-קליף. ב-1979 שימש כמנהל הפקה בקופרודוקציה הקנדית-ישראלית "ירד גשם כל הלילה כשעזבתי".

בשלהי שנות השבעים שימש כעוזר במאי ומנהל הפקה ב-"Genesis project", סדרה אנגלית בהפצה אמריקאית אודות הברית החדשה והישנה שצולמה בישראל וכעוזר במאי ראשון בסרט הקולנוע הקומי "הגנה עצמית"  (1984) בכיכובם של אדי מרפי ודאדלי מור שצולם בישראל.

בשנת 1980 פתח לוי ביחד עם איתן אבן את חברת ההפקה "סרטי לאן". הסרט הראשון אותו הפיקו היה "סיפור אינטימי" (1981) בבימויו של נדב לויתן, ובכיכובה של חוה אלברשטיין. אחר-כך הפיקו את סרט הבורקס "אדון ליאון" (1982), בבימויו ובכיכובו של זאב רווח. ב-1983 הפיק לבדו את סרט המתיחות "עובדים על העולם", בבימויו של אלן יעקובוביץ', בכיכובם של מאיר סויסה, דורי בן זאב וגילת אנקורי. הסרט צולם בישראל, רומא, פריז וניו יורק.

ב-1985 הפיק ביחד עם הרווי אדינוביץ' את סרט הקולנוע "בנות", בבימויו של נדב לויתן, על פי תסריט של אסי דיין. בסרט, שנהפך לקאלט, כיכבו חנה אזולאי-הספרי, חלי גולדנברג, ענת טופול, קרוליין לנגפורד, עירית פרנק, אורנה רוטברג ועמוס לביא. בסרט משחק לוי בתפקיד אורח.

ב-1985 הצטרף לסרטי רול כבמאי וכמפיק, איתם עבד במשך כשמונה שנים. ברול יזם והשתתף בהפקת שני סרטי קולנוע: "לא שם זין" (1987) בבימויו של שמואל אימברמן, על פי ספרו של דן בן אמוץ ו"המחצבה" (1990), בבימויו של רוני ניניו.

במסגרת רול הפיק את כל התשדירים של מפעל הפיס בכיכובו של ספי ריבלין וביים את הפרסומות הראשונות של מפעל הפיס למגזר הערבי בכיכובו של מוחמד בכרי.

לוי לקח חלק בהפקתו של "The Lion of Africa" , הסרט הראשון שחברת HBO צילמה מחוץ לארצות הברית וצולם בקניה.

בשנים 1987–2001 עבד כבמאי פרסומות וסרטי תדמית תיעודיים בקניה עבור משרדי ממשלה שונים, מוצרי צריכה וסרט התדמית של חברת החשמל והאנרגיה של קניה.

נסים לוי ביים תשדירים רבים של הליכוד למערכות בחירות: 1988, 1992, 1996 ו-2013, את תשדירי האיחוד הלאומי ב-1999 ואת תשדירי "הרוב החדש" של מערכת הבחירות ב-2015.

בשנים 1994–1995 הפיק את תוכנית הבידור השבועית בערוץ 2 "בננה ספליט" (מצלמה נסתרת). לוי יזם והפיק ביחד עם לוי זיני את סרט התעודה "A Journey of Faith", שתיעד נשים העולות לקברי קדושים. בשנים 1997–1998 ביים והפיק שני סרטים תיעודיים: האחד, "ימין-שמאל-ימין", בהשראת הספר "ארץ אחרת" של דניאל בן-סימון, שבדק את הסיבות לניצחון הימין בבחירות ושודר בערוץ 2 (רשת). השני, "החלום שלך, הסיוט שלי", סרט העוסק בחברי "בסוד שיח" – חבורת אנשים, חלקם מן הימין וחלקם מן השמאל, דתיים וחילונים, שאחרי רצח רבין החליטו להידבר ביניהם, כדי לאחות את הקרעים בחברה והוקרן בערוץ 8.

לוי הפיק את סדרת הדוקודרמה "Feasts of Faith". הסדרה הוגשה על ידי שף שהלך בעקבות ישו וניסה לשחזר את תבשילי התקופה לפי הברית החדשה.

בשנים 2000–2001 היה המפיק הראשי בחברת "עדן" שזכתה במכרז על הערוץ השלישי לטלוויזיה, שלימים נהפך לערוץ עשר.

ב-2005 ערך והפיק את סרט התעודה "עסקה אפלה בדרום", בהשראת הספר של דניאל בן-סימון בשם זה. הסרט בודק את הסיבות לכך שדרום ישראל נשאר בנחשלותו, מתוך טענה שהממסד הישראלי של שנות החמישים שיכן את המזרחים בעיירות פיתוח בדרום ישראל, שעד היום לא התפתחו.

בשנים 2003–2009 יצר ביחד עם אודי לאון והפיק את סדרת הטלוויזיה "מעורב ירושלמי". הסדרה כללה שלוש עונות ו-38 פרקים. העונה הראשונה זכתה בשני פרסים לסדרה הדרמטית הטובה ביותר – מטעם האקדמיה הישראלית לטלוויזיה ובפסטיבל הקולנוע ירושלים.

בשנת 2014 הפיק לוי את סרט הקולנוע "רפסודיה בולגרית", המבוסס על סיפור משפחתו בשואה. הסרט הוא קופרודוקציה בולגרית-ישראלית, יצא לאקרנים בשנת 2014, וייצג את בולגריה בפרס האוסקר.

היה חבר הנהלה בקרן מקור וישב בהנהלת איגוד המפיקים.

נסים לוי היה נשוי ליפה לוי לבית משפחת פולק, העובדת מזה שנים רבות כמורה בכפר הירוק. להם שני ילדים: רובי, איש עסקים בתחום הנדל"ן הבינלאומי ורוית רוזנשטיין, גננת.

פילמוגרפיה
יוצר
 סרט/סדרה  מידע נוסף  מפיקים  תסריטאים  במאי  שנה רפסודיה בולגרית סרט קולנוע, קופרודוקציה בולגריה-ישראל נסים לוי, משה אדרי, לאון אדרי, שאול שרצר יורי דאצ'ב, טטיאנה גרניטובה, איבן ניצ'ב איבן ניצ'ב 2014 מעורב ירושלמי סדרת טלוויזיה בת 38 פרקים נסים לוי, דוד מנדיל יוצרים: אודי לאון ונסים לוי ינקול גולדווסר, שי כנות, ניר ברגמן 2003–2009 Feasts of Faith סדרת דוקודרמה, 4 פרקים של 25 דקות נסים לוי ובן-ציון שירה דרור סבו 1999 A Journey with Saints ערוץ 2 נסים לוי לוי זיני 1996

בימוי והפקה לקולנוע
 סרט  מפיקים  תסריטאים  במאי  שנה רפסודיה בולגרית נסים לוי, משה אדרי, לאון אדרי, שאול שרצר יורי דאצ'ב, טטיאנה גרניטובה, איבן ניצ'ב איבן ניצ'ב 2014 בנות (סרט) נסים לוי, הארווי אדינוביץ' אסי דיין נדב לויתן 1985 עובדים על העולם נסים לוי אלון יעקובוביץ, דורי בן זאב, אריה סובר אלן יעקובוביץ' 1983 אדון ליאון איתן אבן, נסים לוי זאב רווח, שמעון ישראלי זאב רווח 1982 סיפור אינטימי איתן אבן, נסים לוי נדב לויתן, דליה מבורך (מבוסס על סיפור מאת נדב לויתן) נדב לויתן 1981 ג'וקר יצחק (צפל) ישורון ונסים לוי יצחק (צפל) ישורון יצחק (צפל) ישורון 1976

בימוי והפקה לטלוויזיה
 סרט/סדרה  ערוץ  סוגה  מפיקים  במאי  שנה מעורב ירושלמי (3 עונות, 38 פרקים) ערוץ 2, ערוץ 10 סדרת דרמה נסים לוי, דוד מנדיל ינקול גולדווסר, שי כנות, ניר ברגמן 2009-2004 Feasts of Faith (4 פרקים של 25 דקות) ערוץ 2, טלעד דוקודרמה נסים לוי ובן-ציון שירה דרור סבו 1999 בננה ספליט ערוץ 2, טלעד תוכנית שבועית של מצלמה נסתרת נסים לוי רלף ענבר 1994–1995 תחרות סופר מודל של סוכנות פורד ערוץ 2, טלעד נסים לוי 1994–1995

בימוי והפקת תעודה
 סרט/סדרה  ערוץ  מפיק  במאי  שנה עסקה אפלה בדרום (3 פרקים) ערוץ 2, טלעד נסים לוי ניצן גלעדי 2005 Feasts of Faith (דוקודרמה) ערוץ 2, טלעד נסים לוי ובן-ציון שירה דרור סבו 1999 החלום שלך, הסיוט שלי ערוץ 8 נסים לוי נסים לוי 1997/8 ימין-שמאל-ימין ערוץ 2, רשת נסים לוי נסים לוי 1997/8 A Journey with Saints ערוץ 2 נסים לוי לוי זיני 1996

תפקידים שונים
 סרט/סדרה  מידע נוסף  תפקיד  מפיקים  במאי  שנה עסקה אפלה בדרום סרט תעודה עורך נסים לוי ניצן גלעדי 2006 המחצבה סרט קולנוע ישראלי מפיק בפועל סרטי רול רוני ניניו 1990 לא שם זין סרט קולנוע ישראלי מפיק בפועל סרטי רול שמואל אימברמן 1987 הגנה עצמית סרט קולנוע אמריקאי עוזר במאי ראשון גלוריה כץ Willard Huyck 1984 ירד גשם כל הלילה כשעזבתי קופרודוקציה קנדה-ישראל קלוד ג'ירו, קריסטוף הרבונוויל, קלוד לג'ר, שלמה מוגרבי, לאון זוארטס ניקולס גסנר 1980 Circle of Iron עוזר במאי ראשון ריצ'רד מור 1978 Kid Vengeance מפיק בפועל מנחם גולן ויורם גלובוס 1977 רוזבד עוזר במאי אוטו פרמינגר 1975 Genesis Project סדרת טלוויזיה אנגלית עם הפצה אמריקאית על הברית הישנה והחדשה עוזר במאי ראשון/מנהל הפקה סוף שנות השבעים הבית ברחוב שלוש סרט קולנוע ישראלי מנהל הפקה מנחם גולן משה מזרחי 1973 Moses the Lawgiver סדרת טלוויזיה בריטית עוזר במאי ראשון ברנרד קינגהם, וינצ'נזו לבלה ג'נפרנקו דה בוסיו 1974 ימין-שמאל-ימין סרט תעודה קריינות נסים לוי נסים לוי 1997/8

משחק
 סרט/סדרה  סוגה  תפקיד  מפיקים  במאי  שנה לרקוד סרט קולנוע יהלומן מרק רוזנבאום, איתי תמיר מרק רוזנבאום 2005 פאזל סדרת טלוויזיה קומית בערוץ 2 פוקס עמי אמיר, אריק ברנשטיין אוהב פלנץ 2000-1999 בת ים - ניו יורק (עלילות דוד) סדרת טלוויזיה בקשת (ערוץ 2), HOT, HOT3 מיכה שגריר יוסי מדמוני, דוד אופק 1997 בנות (סרט) סרט קולנוע קצין חינוך הארווי אדינוביץ', נסים לוי נדב לויתן 1985 עובדים על העולם סרט קולנוע נסים לוי, אנני נדיבי אלן יעקובוביץ 1983 אדון ליאון סרט קולנוע איתן אבן, נסים לוי זאב רווח 1982 סיפור אינטימי סרט קולנוע איתן אבן, נסים לוי נדב לויתן 1981 רוזבד סרט קולנוע אמריקני אוטו פרמינגר 1975

קישורים חיצוניים



הערות שוליים

קטגוריה:במאי קולנוע ישראלים
קטגוריה:במאי טלוויזיה ישראלים
קטגוריה:מפיקי קולנוע ישראלים
קטגוריה:ישראלים ילידי בולגריה
קטגוריה:בוגרי תיכון חדש
קטגוריה:בוגרי אוניברסיטת תל אביב
קטגוריה:סגל הכפר הירוק
קטגוריה:ישראלים שנולדו ב-1943
קטגוריה:ישראלים שנפטרו ב-2024